<classify> Mbwana Samatta sambamba na Mtanzania mwenzake Thomas Ulimwengu waliingia kwenye rekodi za soka la Afrika kuwa Watanzania wa kwanza kushinda taji la Ligi ya Mabingwa Afrika baada ya TP Mazembe kuibuka na ushindi wa mabao 2-0 dhidi ya USM Alger nyumbani.Kwenye mchezo wa awali uliochezwa Algiers, Algeria wiki moja iliyopita TP Mazembe iliibuka na ushindi wa mabao 2-1. Samatta alifunga bao moja katika kila mechi na kuongoza kwa ufungaji kwenye mashindano hayo akiwa amefunga mabao saba.Ndio kwa maoni yangu walistahili kushinda taji hili. Kama unaweza kuwafunga wa Algeria nyumbani kwao, sio rahisi kukubali wakufunge nyumbani kwako. Labda kwa Ulaya kutakuwa na timu zitakazoonesha kuvutiwa na Samatta. Itakuwa vizuri kwake kwenda mbele zaidi na itakuwa faida kwa wachezaji Watanzania, wataona kuna uwezekano wa kusafiri na kucheza soka nje au Ulaya. Hivyo wanapaswa kuichukulia kazi yao kwa umakini, alisema Pluijm.Pluijm alisema kwamba kila mmoja kwa Tanzania na yeye binafsi anatamani kuona moja ya klabu zake zinashinda taji la Ligi ya Mabingwa Afrika siku moja.Kila mmoja anatamani hilo, lakini TP Mazembe iko mbali sana kulinganisha na klabu zote zilizoshiriki Ligi ya Mabingwa Afrika. Wana bajeti kubwa sana, wana uwanja wao wa mechi na mazoezi na zaidi wanamiliki ndege yao inayomilikiwa na Rais wa klabu yao. Hii ni klabu inayojiendesha kwa weledi mkubwa, alisema Pluijm.Alisisitiza kwamba kwenye mchezo wa soka kila kitu kinawezekana na kwamba ni ndoto yake kuipeleka Yanga kwenye hatua ya makundi ya Ligi ya Mabingwa Afrika mwakani.  <topic>: michezo 